Na temelju članka 18. Statuta Općine Jelenje ("Službene novine PGŽ" br. 33/09,13/13, 6/16 i 17/17 i "Službene novine Općine Jelenje" br. 5/18, 11/18, 29/20, 5/39) Općinsko vijeće Općine Jelenje, na 3. sjednici održanoj 14.9.2021. donosi
O D L U K U 
o davanju suglasnosti za prijavu projekta „REKONSTRUKCIJA DJEČJEG VRTIĆA "Grobnički tići" – proširenje i opremanje dječjeg vrtića“ 
Članak 1.

Ovom Odlukom daje se suglasnost za provedbu ulaganja na području Općine Jelenje prijavom  na javni poziv za neposredno sufinanciranje projekta Rekonstrukcija dječjeg vrtića "Grobnički tići" – proširenjem i opremanjem dječjeg vrtića.
Članak 2.

Projekt iz članka 1. ove Odluke prijavit će se na natječaje koji se raspišu u narednom razdoblju.
Članak 3.

Ova Odluka prilaže se uz prijavu projekta, zajedno s prilogom „Opis projekta“, koji je sastavni dio ove Odluke. 
Članak 4.

Općinsko vijeće Općine Jelenje ovom Odlukom potvrđuje da je projekt „Rekonstrukcija dječjeg vrtića "Grobnički tići" – proširenjem i opremanjem dječjeg vrtića“  od posebnog interesa za lokalno stanovništvo. 

Članak 5.

Projekt i nastali rezultati po projektu rezultirat će unaprjeđenjem usluga za djecu u sustavu ranog i predškolskog odgoja i obrazovanja. Provedbom projekta, odnosno izgradnjom i opremanjem Dječjeg vrtića „Grobnički tići“ povećat će se prostorni kapaciteti kako bi se omogućio upis većeg broja djece. Provedbom projekta osigurat će se mjere i usluge kako bi se zadovoljile potrebe obitelji s djecom rane i predškolske dobi, a kojima su usluge vrtića neophodne za organizaciju svakodnevnice.
Članak 6.

Ovlašćuje se općinski načelnik Općine Jelenje za provođenje ove Odluke.

Članak 7.

Ova Odluka stupa na snagu osmog dana od dana objave u »Službenim novinama Općine Jelenje“. 
KLASA: 010-10/21-01/3
URBROJ:2170-04-01-21-6
U Dražicama 14.9.2021.  

